## KITÖLTÉSI TÁJÉKOZTATÓ

*Kedves Felvételizők!* A 2021. évi felvételi eljárás – az országos járványügyi helyzetre való tekintettel – a **Mentálhigiénés közösség- és kapcsolatépítő mesterképzési szak** - esetében személyes jelenlétet nem igénylő módon, digitális formában fog lezajlani. Ez számunkra, oktatók számára is nehézség, hiszen a leendő hallgatóinkkal való első, személyes találkozás fontos lépés a szakmai munkánk során, de a rendkívüli helyzetre való tekintettel inkább e felvételi forma mellett döntöttünk.

Kérjük, hogy felvételi szándékuk megerősítése érdekében gondosan töltsék ki ezt a dokumentumot, és – lehetőség szerint – PDF formátumban elmentve küldjék el az egeszsegfejlesztes.jgypk@szte.hu címre. A filenév, és egyben a levél címe is a következő struktúrájú legyen: „MA\_portfolio\_név”. Pl. „MA\_portfolio\_Minta\_Elek”.

A felvételi pontszámítás rendszere a következőképpen alakul:

* **felvételi előfeltételek** ellenőrzése (lásd. 2. pont)
* „**hozott pontszám**”: az alapdiploma átlaga alapján kerül megállapításra. Amennyiben alapdiplomáját ebben a félévben szerzi meg, jelezze ebben az anyagban is, és a hozott pontszám megszerzéséhez – a diploma megszerzése után – a diplomamásolatot a Felvi.hu oldalra kell feltöltenie.
* „**szóbeli pontszám”**: jelen körülmények között ezt a motivációs levél (II. rész) alapján állapítja meg a felvételi bizottság
* **többletpontok**: többletpontokra jogosító teljesítmény(ek) esetében, kérjük a III. részben csatolja a teljesítményt dokumentáló igazolások elektronikus másolatát, és a bizottság mérlegelni fogja az azokért járó pluszpontok odaítélését.

A dokumentumok beküldését **2021. augusztus 17**-ig kérjük. A benyújtott kérelmet bizalmasan kezeljük. A felvételi feladatra vonatkozóan értékelő lapot állítunk ki, amely tartalmazza a portfólióra kapott pontszámát és a bizottság ellenjegyzését követően válasz e-mailben küldjük meg tájékoztatásul.

Ezúton is szeretnénk felhívni a figyelmét arra, hogy az így kapott pontszám alapján még nem dönthető el (számunkra sem), hogy sikeres felvételit tett-e. Ezzel kapcsolatban – a felvételi ponthatárok intézményi megállapítása után – a Felvi.hu oldalról kap majd hivatalos értesítést.

Jó egészséget kívánva,

**Dr. habil. Tarkó Klára**

intézetvezető főiskolai tanár

#### 1. Személyes adatok:

|  |  |
| --- | --- |
| Név:  | [Fénykép helye] |
| Postai cím:  |
| E-mail cím:  |
| Telefon:  |

#### 2. Felvételi adatok

Szak neve: **MENTÁLHIGIÉNÉS KÖZÖSSÉG- ÉS KAPCSOLATÉPÍTŐ MESTERKÉPZÉSI SZAK**

Tagozat: nappali - levelező

*(a megfelelő opció aláhúzandó, párhuzamos jelentkezés esetén mindkettő)*

Rangsor hely (hányadik helyen jelölte szakunkat a felvételi eljárásban?):

#### 3. Felvételi előfeltételek igazolása

Kérjük, nyilatkozzon a belépési feltételek meglétéről az alábbi opciók alapján (kérjük, jelölje meg, hogy melyik feltétel teljesül Önnél). **A belépési feltételek meglétéről szóló nyilatkozat rendkívül fontos, ennek hiányában a jelölt kizárható a felvételi eljárásból.**

|  |  |
| --- | --- |
| □ | **Megelőző tanulmányaim során olyan alapvégzettséget szereztem, amellyel minden előtanulmányi kötelezettségemet teljesítettem.** [E körbe tartoznak a bölcsészettudomány, a társadalomtudomány, a pedagógusképzés képzési területek alapképzési szakjain, a hitéleti alapképzési szakokon, valamint az ezeknek megfelelő, a felsőoktatásról szóló 1993.évi LXXX. törvény szerinti szakokon szerzett végzettségek.]  |
| □ | **Megelőző tanulmányaim szükségessé teszik 40 kredit előtanulmány hiteles igazolását. Az előtanulmányok hitelt érdemlő igazolását a III. részben csatoltam, külön felsorolva, hogy korábbi tanulmányaimból mely tárgyakkal igazolom a 16 kredit pszichológiai, legalább 12 kredit pedagógiai, és legalább 12 kredit szociológiai tárgyak meglétét.** [Az előző pontba nem tartozó alapképzési és mesterképzési szakokon, illetve a felsőoktatásról szóló 1993. évi LXXX. törvény szerinti szakokon szerzett végzettség birtokában a felvételizőnek hitelt érdemlően igazolnia kell, hogy megelőző tanulmányai keretében legalább 16 kredit értékben pszichológiai, legalább 12 kredit értékben pedagógiai, és legalább 12 kredit értékben szociológiai tárgyakat sikeresen teljesített.] |

#### 4. Megelőző tanulmányok

|  |  |
| --- | --- |
| Tanulmányok |  |
|  |  |
| Időtartam |  |
| Végzettség / képesítés |  |
| Oktatást / képzést nyújtó intézmény neve és típusa |  |
| Tanulmányi eredmény:  |  |
|  |  |

|  |  |
| --- | --- |
| Időtartam |  |
| Végzettség / képesítés |  |
| Oktatást / képzést nyújtó intézmény neve és típusa |  |
| Tanulmányi eredmény:  |  |
|  |  |

[bővíthető]

## II. Motivációs levél [max. 2 gépelt oldal]

Esszé jellegű levél, az alábbi témák vonatkozásában:

* 1-2 bekezdésnyi bemutatkozás
* 2-3 bekezdésben a korábbi tanulmányok áttekintése, különös tekintettel a tanulmányi eredményekre
* 2-3 bekezdésben a szakválasztás hátterének bemutatása, a szakkal kapcsolatos jövőbeni tervek, elvárások kifejtése
* minden egyéb olyan információ, amelyet a felvételiző a felvételi eljárás szempontjából fontosnak tart bemutatni

## III. Csatolt dokumentumok (elektronikusan, a dokumentumba illesztve)

* diploma elektronikus másolata
* nyelvvizsga bizonyítvány(ok) elektronikus másolata (ha van)
* plusz pontszámot jelentő teljesítmények (tudományos publikáció, TDK/OTDK, második nyelvvizsga, hátrányos helyzet stb.) igazoló dokumentumainak elektronikus másolata.